text: বিএনপি সংসদ নির্বাচনে না এলে অস্তিত্ব সংকটে পরবে : বাণিজ্যমন্ত্রী
  প্রকাশ: ০৭:৩৮ pm ১২-০৩-২০১৮ হালনাগাদ: ০৭:৩৮ pm ১২-০৩-২০১৮
  বাণিজ্যমন্ত্রী তোফায়েল আহমেদ বলেছেন, বিএনপি আগামী জাতীয় সংসদ নির্বাচনে অংশগ্রহণ না করলে অস্তিত্ব সংকটে পরবে। সোমবার দুপুরে সদর উপজেলার চরসামাইয়া ইউনিয়ন আওয়ামী লীগের নতুন সদস্য সংগ্রহদের সমাবেশে প্রধান অতিথির বক্তব্যে এসব কথা বলেন।
  ইউনিয়ন আওয়ামী লীগের সভাপতি গোলাম মোস্তফা সভায় সভাপতিত্ব করেন। সমাবেশে জেলা আওয়ামী লীগ সাধারণ সম্পাদক ও জেলা পরিষদ চেয়ারম্যান আব্দুল মমিন টুলু, উপজেলা আওয়ামী লীগ সভাপতি ও উপজেলা পরিষদ চেয়ারম্যান মোশারেফ হোসেন, উপজেলা আওয়ামী লীগ সম্পাদক নজরুল ইসলাম গোলদার, জেলা আওয়ামী লীগ যুগ্ম-সাধারণ সম্পাদক এনামুল হক আরজু, সাংগঠনিক সম্পাদক মইনুল হোসেন বিপ্লব ও স্থানীয় ইউপি চেয়ারম্যান মো. মহিউদ্দিন মাতাব্বর বক্তব্য দেন।